[{"text_idx": "#000000", "text": "Lleihau carbon yw cenhadaeth yr Eco Hwb, canfod a galluogi ffyrdd o fod yn rhan o\u2019r newid i fynd a\u0302 ni yn ddi-carbon erbyn 2050. Cynnig rhai mesurau ymarferol, offer a gwasanaethau."}, {"text_idx": "#000005", "text": "Mae\u2019r delweddwyr thermol hyn yn ddelfrydol ar gyfer canfod ynni gwres. Maent yn gweithio drwy fesur yr ymbelydredd isgoch sy\u2019n deillio o wrthrychau (eu llofnod gwres). Mae\u2019r camera arferol yn ffurfio delwedd gan ddefnyddio golau gweladwy (ystod 400-700 nanometr (nm), tra bod is-goch yn defnyddio\u2019r band anweledig (1,000nm) sy\u2019n gorwedd rhwng amleddau gweladwy a microdon ar y sbectrwm electromagnetig. Pan mae\u2019r camera thermol yn cael ei bwyntio at wrthrych neu ardal, mae\u2019r synhwyrydd yn caniata\u0301u i\u2019r defnyddiwr weld y sbectrwm is-goch fyddai yn anweledig fel arall. Mae arae\u2019r synhwyrydd wedi\u2019i hadeiladu fel grid o bicseli. Mae pob un o\u2019r rhain yn adweithio i\u2019r tonfeddi isgoch sy\u2019n ei daro trwy eu troi\u2019n signal electronig yna\u2019n cael ei drosi, gan ddefnyddio algorithmau i fap lliw o werthoedd tymheredd."}, {"text_idx": "#000006", "text": "Bydd y gwrthrychau neu\u2019r rhanbarthau cynhesach yn ymddangos yn goch, oren a melyn, tra bydd y rhannau oer yn borffor a glas. Mae gwyrdd yn dangos ardaloedd sydd tua thymheredd yr ystafell. Oherwydd eu bod yn mesur ymbelydredd is-goch, ac nid golau gweladwy, mae camera\u0302u thermol hefyd yn ddefnyddiol ar gyfer adnabod ffynonellau gwres mewn amgylchedd tywyll iawn neu sydd fel arall wedi\u2019i guddio."}, {"text_idx": "#000007", "text": "Wrth i chi bwyntio\u2019r camera at wal neu wrthrych solet bydd yn cofrestru\u2019r gwres sy\u2019n cael ei ymbelydru tuag allan o\u2019r arwyneb hwnnw. Maen nhw\u2019n tueddu i weithio\u2019n well yn y nos. Does gan hyn ddim i\u2019w wneud ag yw cyflwr yr amgylchedd o\u2019i gwmpas yn olau neu\u2019n dywyll ond oherwydd bod gwrthrychau\u2019n dymheredd is yn y nos felly mae\u2019r synwyryddion delweddu thermol yn gallu arddangos ardaloedd cynnes ar wrthgyferbyniad uwch. Hyd yn oed ar ddyddiau cymharol oer, bydd ynni gwres o\u2019r haul yn cael ei amsugno\u2019n raddol gan adeiladau. Ceir cyferbyniad mwy craff hyd yn oed ychydig oriau wedi golau dydd llawn."}, {"text_idx": "#000008", "text": "Dyw\u2019r synwyryddion isgoch ddim yn gallu \u2018gweld\u2019 drwy unrhyw ddyfnder sylweddol o ddw\u0302r, oherwydd dydy\u2019r tonnau y mae\u2019n canfod ddim yn pasio trwy ddw\u0302r yn hawdd. Yn yr un modd ni fyddwch yn cael darlleniad cywir trwy wydr er y bydd rhai mathau megis ffenestr flaen car yn rhoi darlleniadau mwy cywir na gwydr cartref. Mae\u2019n tueddu i weithio\u2019n debycach i ddrych ar gyfer tonfeddi isgoch."}, {"text_idx": "#000009", "text": "Mae gennym hefyd Gamera Delweddu Thermol sydd ar gael i\u2019w fenthyg i\u2019ch helpu i ganfod eich colledion gwres. Cysylltwch a\u0302 ni."}]